PMIndiaData/PMIndiaSum huggingface dataset:
আন্তর্জাতিক সিইও এবং শীর্ষ স্থানীয় মার্কিন সংস্থাগুলির বরিষ্ঠ কার্যনির্বাহীদের সঙ্গে প্রধানমন্ত্রীর বৈঠক

ভারতের প্রধানমন্ত্রী শ্রী নরেন্দ্র মোদী নিউইয়র্কে একটি গোলটেবিল বৈঠকে পৌরহিত্য করেন। উপস্থিত ছিলেন, ২০টি বিভিন্ন ক্ষেত্রের ৪২ জন আন্তর্জাতিক শিল্পপতি। যে সমস্ত সংস্থাগুলি এই গোলটেবিল বৈঠকে অংশ নেয়, তাদের মোট সম্পদের পরিমাণ ১৬.৪ ট্রিলিয়ন মার্কিন ডলার, যার মধ্যে ভারতে তাদের মোট সম্পদের পরিমাণ ৫০ বিলিয়ন মার্কিন ডলার। উপস্থিতদের মধ্যে ছিলেন – আইবিএম – এর চেয়ারম্যান, প্রেসিডেন্ট এবং সিইও শ্রীমতী জিনি রোমেত্তি; ওয়ালমার্টের প্রেসিডেন্ট এবং সিইও শ্রী ডগলাস ম্যাকমিলন; কোকাকোলার চেয়ারম্যান এবং সিইও শ্রী জেমস্‌ কুইন্সি; লকহিড মার্টিনের সিইও শ্রীমতী মেরিলিন হিউসন; জেপি মর্গান – এর চেয়ারম্যান এবং সিইও শ্রী জেমি ডিমন; আমেরিকান টাওয়ার কর্পোরেশনের সিইও তথা ইন্ডিয়া – ইউএস সিইও ফোরামের যুগ্ম-অধ্যক্ষ শ্রী জেমস্‌ ডি টাইসলেট এবং অ্যাপেল, গুগল, ম্যারিওট, ভিসা, মাস্টারকার্ড, থ্রি এম, ওয়ারবুর্গ পিনকাস, এইকম, রেথিঅন, ব্যাঙ্ক অফ আমেরিকা, পেপসি এবং অন্যান্য কয়েকটি সংস্থার বরিষ্ঠ কার্যনির্বাহীরা। দ্য ডিপিআইআইটি এবং ইনভেস্ট ইন্ডিয়া যে সমস্ত আলাপচারিতার আয়োজন করে, তাতে অংশগ্রহণকারীদের মধ্যে ছিলেন – কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল এবং শিল্প ও অভ্যন্তরীণ বাণিজ্য উন্নয়ন দপ্তর এবং বিদেশ মন্ত্রকের বরিষ্ঠ আধিকারিকরা। বৈঠকে যোগদানকারীরা বিনিয়োগকারীদের সহায়ক পরিবেশ এবং সহজে ব্যবসা করার ক্ষেত্রে ও বেশ কিছু সংস্কারের জন্য ভারতের উদ্যোগের প্রশংসা করেন। সহজে ব্যবসা করার ওপর জোর দিতে বলিষ্ঠ সিদ্ধান্ত নেওয়ার জন্য এবং ভারতকে লগ্নিকারী-বান্ধব করে তোলার জন্য বাণিজ্য নেতারা প্রধানমন্ত্রীকে অভিনন্দন জানান। সিইও-রা ভারতের জন্য তাঁদের নির্দিষ্ট পরিকল্পনাগুলি সংক্ষিপ্তভাবে জানান। পাশাপাশি, দক্ষতা বৃদ্ধি, ডিজিটাল ইন্ডিয়া, মেক ইন ইন্ডিয়া, উন্নয়নের আওতায় সবাইকে আনা, পরিবেশ-বান্ধব শক্তি এবং আর্থিক অন্তর্ভুক্তির ক্ষেত্রে ভারতের উদ্যোগকে সহায়তা করার জন্য সুপারিশ করেন তাঁরা। সিইও-দের মন্তব্যের উত্তরে প্রধানমন্ত্রী জোর দেন নিরবচ্ছিন্ন রাজনৈতিক স্থিরতা, নীতির স্থিরতা এবং উন্নয়নমুখী ও আর্থিক বৃদ্ধিমুখী নীতির ওপর। তিনি আরও গুরুত্ব দেন, পর্যটন উন্নয়ন, প্লাস্টিক পুনর্ব্যবহার ও বর্জ্য ব্যবস্থাপনা উদ্যোগগুলির ওপর এবং ক্ষুদ্র ও মাঝারি শিল্প, বিশেষ করে কৃষক এবং কৃষি ক্ষেত্রের জন্য আরও বেশি সুযোগ সৃষ্টি করার ওপর। তিনি ঐ সংস্থাগুলিকে অন্য দেশকে অংশীদার করে স্টার্ট আপ ইন্ডিয়া উদ্ভাবন মঞ্চটিকে গুরুত্ব দিতে বলেন, যা থেকে শুধু ভারতই নয়, বিশ্বও উপকৃত হবে, বিশেষ করে পুষ্টি ও বর্জ্য ব্যবস্থাপনার ক্ষেত্রে।
প্রধানমন্ত্রী আগামীকাল ইন্ডিয়া আইডিয়াজ সম্মেলনে মূল ভাষণ দেবেন

প্রধানমন্ত্রী শ্রী নরেন্দ্র মোদী ২২শে জুলাই ‘ইন্ডিয়া আইডিয়াজ’ সম্মেলনে মূল ভাষণ দেবেন। ইউএস-ইন্ডিয়া বিজনেস কাউন্সিল এই সম্মেলনের আয়োজক। এই বছর পর্ষদের ৪৫তম বর্ষ পূর্তি। এবারের সম্মেলনের বিষয় ‘উন্নত ভবিষ্যত গড়া’। অনলাইনের মাধ্যমে আয়োজিত এই সম্মেলনে ভারত ও মার্কিন সরকারের নীতি নির্ধারক, উচ্চ পদস্থ আধিকারিকরা ছাড়াও বাণিজ্য মহল ও সমাজের বিশিষ্ট ব্যক্তিত্বরা উপস্থিত থাকবেন। বিদেশমন্ত্রী এস জয়শঙ্কর, মার্কিন বিদেশ সচিব মিঃ মাইক পম্পেও, ভার্জিনিয়ার সেনেটর ও সেনেট ইন্ডিয়া ককাসের কো-চেয়ার মিঃ মার্ক ওয়ার্নার রাষ্ট্র সংঘের প্রাক্তন মার্কিন রাষ্ট্রদূত মিস নিকি হালে সহ অনেকেই সম্মেলনে বক্তব্য রাখবেন। ভারত-মার্কিন সহযোগিতা এবং মহামারী পরবর্তী বিশ্বে দুটি দেশের সম্পর্ক সহ বিভিন্ন বিষয় নিয়ে এখানে আলোচনা হবে।
প্রধানমন্ত্রী ২রা ও ৩রা জানুয়ারি কর্নাটক সফর করবেন

প্রধানমন্ত্রী শ্রী নরেন্দ্র মোদি ২রা এবং ৩রা জানুয়ারি কর্নাটক সফর করবেন। তিনি ২রা জানুয়ারি বিকেলে মাইসুরু-তে পৌঁছুবেন এবং তিনি অবধুত দত্ত পিঠম পরিদর্শন করবেন। শ্রী শুট্টুর মঠের জগদ্‌গুরু ড. শ্রী শিবরাত্রি রাজেন্দ্র মহাস্বামীজীর শতবর্ষ উদ্‌যাপন অনুষ্ঠানেও প্রধানমন্ত্রী অংশ নেবেন। প্রধানমন্ত্রী আগামী ৩রা জানুয়ারি মাইশোর বিশ্ববিদ্যালয়ে ভারতীয় বিজ্ঞান কংগ্রেসের ১০৩তম অধিবেশন উদ্বোধন করবেন। তিনি টুমকুর-এ নতুন হেলিকপ্টার তৈরির একটি ইউনিটের ভিত্তি প্রস্তর স্থাপন করবেন। একই দিনে অর্থাৎ রবিবার, ৩ জানুয়ারি প্রধানমন্ত্রী জিগনি-তে ২১তম আন্তর্জাতিক ‘কনফারেন্স অন ফ্রন্টিয়ার্স অন যোগা রিসার্চ এন্ড ইটস্ অ্যাপ্লিকেশন’-এর উদ্বোধন করবেন।
প্রধানমন্ত্রী আগামীকাল ঝাড়খন্ড করবেন

প্রধানমন্ত্রী শ্রী নরেন্দ্র মোদী আগামীকাল (১৭ ফেব্রুয়ারি) ঝাড়খন্ডের হাজারিবাগ ও রাঁচি সফর করবেন। সেখানে তিনি স্বাস্থ্য, শিক্ষা, জল সরবরাহ এবং পরিষ্কার – পরিচ্ছন্নতা সম্পর্কিত একাধিক প্রকল্পের সূচনা করবেন। আশা করা হচ্ছে, এই প্রকল্পগুলির ফলে ঝাড়খন্ডের আদিবাসী মানুষজন ব্যাপক উপকৃত হবেন। হাজারিবাগ সফরে গিয়ে প্রধানমন্ত্রী তিনটি মেডিকেল কলেজের উদ্বোধন করবেন। এই মেডিকেল কলেজগুলি হ’ল – হাজারিবাগ, দুমকা ও পালামৌ-তে গড়ে উঠেছে। এছাড়াও, তিনি হাজারিবাগ, দুমকা, পালামৌ এবং জামশেদপুরে ৫০০ শয্যাবিশিষ্ট চারটি হাসপাতালের শিলান্যাস করবেন। প্রধানমন্ত্রী গ্রামীণ জল সরবরাহের লক্ষ্যে রামগড় ও হাজারিবাগ জেলায় চারটি প্রকল্পের উদ্বোধন করবেন। এছাড়াও, ঐ দুই জেলার গ্রামীণ এলাকার জন্য আরও ৬টি জল সরবরাহ প্রকল্পের শিলান্যাস করবেন। হাজারিবাগের জন্য তিনি শহরাঞ্চলীয় জল সরবরাহ ব্যবস্থার শিলান্যাস করবেন। এরপর, প্রধানমন্ত্রী সাহেবগঞ্জে বর্জ্য নিকাশি পরিচালন কেন্দ্রের সূচনা এবং নমামি গঙ্গে কর্মসূচির আওতায় মধুসূদন ঘাটের উদ্বোধন করবেন। রামগড়ে মহিলাদের উচ্চতর শিক্ষার জন্য যে ইঞ্জিনিয়ারিং কলেজটি গড়ে তোলা হচ্ছে, শ্রী মোদী তারও উদ্বোধন করবেন। আর্থিক দিক থেকে পিছিয়ে পড়া ও বঞ্চিত শ্রেণীর মানুষের বাসস্থান এলাকাগুলির জন্য তিনি একাধিক জল সরবরাহ প্রকল্পেরও শিলান্যাস করবেন। হাজারিবাগের আচার্য বিনোবা ভাবে বিশ্ববিদ্যালয়ে আদিবাসী অধ্যয়ন কেন্দ্রেরও তিনি শিলান্যাস করবেন। ই-ন্যাম বা জাতীয় বৈদ্যুতিন কৃষি বাজার উদ্যোগের আওতায় কৃষকদেরকে মোবাইল ফোন কেনার জন্য প্রত্যক্ষ হস্তান্তর কর্মসূচির সূচনা উপলক্ষে নির্দিষ্ট কিছু সুফলভোগীর হাতে তিনি চেক তুলে দেবেন। সরকারি বিদ্যালয়গুলিতে ছাত্রছাত্রীদের মধ্যে দৈহিক পুষ্টির ঘাটতি মেটাতে প্যাকেটজাত গুড়ো দুধ প্রধানমন্ত্রী পড়ুয়াদের বিতরণ করবেন। রাঁচিতে শ্রী মোদী, প্রধানমন্ত্রী জন আরোগ্য যোজনা – আয়ুষ্মান ভারত কর্মসূচির সুফলভোগীদের সঙ্গেও মতবিনিময় করবেন। …
ভারত ও মালদ্বীপের মধ্যে আন্তর্জাতিক বিমান পরিবহণ সংক্রান্ত দ্বৈতকর বিলোপ সম্পর্কে চুক্তিতে মন্ত্রিসভার সায়

ভারত ও মালদ্বীপের মধ্যে আন্তর্জাতিক বিমান পরিবহণ সংক্রান্ত দ্বৈতকর বিলোপ সম্পর্কে চুক্তি স্বাক্ষরে কেন্দ্রীয় মন্ত্রিসভা অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে আয়োজিত কেন্দ্রীয় মন্ত্রিসভার বৈঠকে বুধবার এই বিষয়টি অনুমোদিত হয়েছে। এই চুক্তির ফলে, ভারত ও মালদ্বীপের বিমান উড়ান সংস্থাগুলির সুবিধা হবে। ভারতীয় বিমান সংস্থাকে এরপর থেকে আর আন্তর্জাতিক বিমান পরিবহণ ক্ষেত্রে মালদ্বীপে উড়ান চালানোর জন্য সেদেশে ধার্য কর দিতে হবে না। মালদ্বীপের বিমান সাংস্থা একইভাবে ভারতে এই ছাড় পাবে। এই চুক্তির ব্যাখ্যা বা প্রয়োগের ক্ষেত্রে কোনও রকম সমস্যা বা বিতর্ক দেখা দিলে পারস্পরিক সমঝোতার মাধ্যমেই তার নিরসনের কথাও চুক্তিতে বলা হয়েছে।
মালয়েশিয়ার জনগণকে স্বাধীনতা দিবসের শুভেচ্ছা প্রধানমন্ত্রীর

প্রধানমন্ত্রী শ্রী নরেন্দ্র মোদী মালয়েশিয়ার জনগণকে তাঁদের স্বাধীনতা দিবসে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “মালয়েশিয়ার জনগণকে তাঁদের স্বাধীনতা দিবসে আমার অনেক অনেক শুভেচ্ছা। এই দেশটির সঙ্গে আমাদের গভীর সম্পর্ককে আমরা সর্বোচ্চ অগ্রাধিকার দিই”। /
পশ্চিমবঙ্গেপদপিষ্ট হয়ে যাঁরা নিহত ও আহত হয়েছেন তাঁদের জন্য এককালীন ত্রাণ সহায়তা মঞ্জুরপ্রধানমন্ত্রীর জাতীয় ত্রাণ তহবিল থেকে

পশ্চিমবঙ্গে একদুর্ঘটনায় পদপিষ্ট হয়ে কয়েকজনের মৃত্যুতে শোক ও দুঃখ প্রকাশ করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “পশ্চিমবঙ্গেপদপিষ্ট হয়ে মৃত্যুর ঘটনায় আমি শোকাহত। মৃত ব্যক্তিদের পরিবার-পরিজনদের মতো আমিওসমান উদ্বিগ্ন। পশ্চিমবঙ্গে এইঘটনায় পদপিষ্ট হওয়ার ফলে যাঁরা আহত হয়েছেন, তাঁরা দ্রুত সুস্থ হয়ে উঠুন এইপ্রার্থনা জানাই”। এই ঘটনায়নিহতদের নিকত্মায়ীকে দু’লক্ষ টাকা এবং আহতদের প্রত্যেককে ৫০ হাজার টাকা করেপ্রধানমন্ত্রীর জাতীয় ত্রাণ তহবিল থেকে এককালীন ত্রাণ সহায়তাও মঞ্জুর করেছেনপ্রধানমন্ত্রী।
প্রধানমন্ত্রী সকাশে সুফি বুদ্ধিজীবি প্রতিনিধি দল

প্রধানমন্ত্রী শ্রী নরেন্দ্র মোদী বলেছেন , সুফি সন্তরা যে আদর্শের বাণী উচ্চারণ করেছিলেন তা ভারতীয় ধ্যান-ধারণার অবিচ্ছেদ্য অংশ এবং এই বাণী ভারতে একটি বহুত্ববাদী, মিশ্র-সংস্কৃতির সমাজ গঠনে তাৎপর্যময় অবদান রেখেছে। বৃহস্পতিবার সন্ধ্যায় প্রধানমন্ত্রী শ্রী মোদী দেশের বিভিন্ন প্রান্তের ৪০ জন বেয়ারলুই সুফি বুদ্ধিজীবিদের এক প্রতিনিধি দলের সঙ্গে বৈঠকের সময় বলেন, উগ্রপন্থার শক্তি আজ সুফি আদর্শকে দুর্বল করতে উদ্যত । তিনি আরো বলেন, সোস্যাল মিডিয়া সহ বিভিন্ন পন্থার মাধ্যমে এই শক্তির মোকাবিলা করার জন্য সুফি সন্ত ও পন্ডিতদের অত্যন্ত প্রয়োজন, তাহলেই উগ্রপন্থার আদর্শ ভারতের মাটিতে শেকড় গাড়তে পারবে না। প্রধানমন্ত্রী বলেন, সুফি মতবাদের ঐতিহ্য যেখানেই বিকশিত হয়েছে সেখানেই তা অশুভ শক্তিকে অপসৃত করতে সমর্থ হয়েছে। তিনি ভারতের মুসলিম সম্প্রদায়ের প্রতি কেন্দ্রীয় সরকারের দ্বারা প্রচলিত দক্ষতা বিকাশ প্রকল্প ও কর্মসূচির পূর্ণ সুযোগ গ্রহনের জন্য বিশেষ অনুরোধ রাখেন। তিনি প্রতিনিধি দলটিকে আশ্বস্ত করে বলেন, ওয়াকফ-এর সম্পত্তি সম্পর্কে তাঁরা যে সব প্রসঙ্গ উত্থাপন করেছেন সে বিষয়ে নজর দেওয়া হবে। তিনি বলেন, প্রতিটি রাজ্যে সুফি সংস্কৃতি ও সঙ্গীতের যথাযথ প্রসার ঘটানো উচিত। প্রধানমন্ত্রীর সঙ্গে মতামত বিনিময়ের সময় সুফি প্রতিনিধি দলের সদস্যরা বলেন, ইসলাম কখনোই ঘৃণা বা উগ্রপন্থার বাণী প্রচার করে না। নির্দিষ্ট কিছু শক্তি যে ভারতের মুসলিম সম্প্রদায়ের সঙ্গে প্রধানমন্ত্রীর সুসম্পর্ক বজায় রাখতে চায় না সে সম্পর্কে উদ্বেগ প্রকাশ করে তাঁরা বলেন, ভোট-ব্যাঙ্ক নির্ভর বিভেদকামী রাজনীতি সরকারের সঙ্গে মুসলিম সম্প্রদায়ের মতবিনিময়কে শুধু মাত্র মধ্যস্থতাকারীদের মাধ্যমে চালনা করতে চেয়েছে এতদিন; কিন্তু এখন তাঁরা চান মুসলিম সম্প্রদায় সহ ভারতের সব অংশের জনগণের সঙ্গে প্রধানমন্ত্রী সরাসরি যোগাযোগ করুন। জাত-পাত, সম্প্রদায় ও ধর্ম নির্বিশেষে জনগণের কল্যাণ সাধনে কাজ করতে প্রধানমন্ত্রীকে অনুরোধ জানিয়েছেন তাঁরা। প্রতিনিধি দলের সদস্যরা বলেন, ইসলামের নামে সন্ত্রাসবাদের প্রসার সারা বিশ্ব জুড়ে শান্তি রক্ষার সামনে বিপদ হয়ে দেখা দিয়েছে, এবং এজন্যই সামাজিক, অর্থনৈতিক ও রাজনৈতিক দিক থেকে যারা “জিহাদ”-কে মদত দিচ্ছে সেই সব শক্তিকে খর্ব করতে ব্যবস্থা গ্রহণের আশু প্রয়োজন দেখা দিয়েছে। তাঁরা আরো বলেন, মুসলিম সম্প্রদায়ের মধ্যে এই সচেতনতা বৃদ্ধিরও প্রয়োজন দেখা দিয়েছে যে, আই এস আই এস এবং আল-কায়েদার মতো সংগঠনগুলি কোনভাবেই ইসলামের আদর্শের প্রতিনিধিত্ব করে না। প্রতিনিধি দলের সদস্যরা ভারতে সুফি ভাবধারা এবং সংস্কৃতির উন্নতি বিধানে বেশ কিছু পরামর্শ ও প্রস্তাব দিয়েছেন। তাঁরা পর্যটনের বিকাশে একটি “সুফি-সার্কিট” সৃষ্টি করতে প্রস্তাব দিয়েছেন এবং ভারতে সুফি তীর্থ ক্ষেত্র ও দর্শনীয় এলাকা সমূহের পুনরুজ্জীবনে পদক্ষেপ গ্রহণের জন্য অনুরোধ রেখেছেন। প্রতিনিধি দলের সদস্যদের মধ্যে ছিলেন অল ইন্ডিয়া উলেমা ও মাশাইখ বোর্ড , এ আই ইউ এম বি-র প্রতিষ্ঠাতা ও সভাপতি হজরত সৈয়দ মহম্মদ আসরাফ কিচ্ছোউছুই, কলকাতার মাখদুম আসরাফ মিশন-এর চেয়ারম্যান হজরত সৈয়দ জালালুদ্দিন আশরাফ, নয়াদিল্লির দরগা হজরত নিজামুদ্দিন আওলিয়া-র সাজ্জাদা নাশিন, হজরত সৈয়দ আহমদ নিজামি, অল ইন্ডিয়া মুসলিম স্কলার্স অ্যাসোসিয়েশনের সাধারণ সম্পাদক শেখ আবুবাকের আহমেদ মুসলিয়ার, আজমির শরিফের দরগা-ই-খাজা মৈনুদ্দিন চিস্তি-র কর্মকর্তা হজরত সৈয়দ মেহেন্দি চিস্তি এবং শিক্ষাবিদ জনাব নেসার আহমেদ।
প্রধানমন্ত্রী আগামীকাল চন্ডীগড় ও উত্তরাখন্ড সফর করবেন

প্রধানমন্ত্রী শ্রী নরেন্দ্র মোদী আগামীকাল চন্ডীগড় সফরে যাচ্ছেন। তিনি চন্ডীগড় বিমানবন্দরের অসামরিক বিমান টার্মিনালের উদ্বোধন করবেন এবং চন্ডীগড়ের পোস্ট গ্র্যাজুয়েট ইন্সটিটিউট অফ মেডিকেল এডুকেশন অ্যান্ড রিসার্চ – এর ৩৪তম সমাবর্তন অনুষ্ঠানেও যোগ দেবেন প্রধানমন্ত্রী। চন্ডীগড়ের ২৫ নম্বর সেক্টরে একটি নতুন আবাসন প্রকল্পের উদ্বোধন করবেন প্রধানমন্ত্রী এবং সেখানে তিনি জনসমাবেশেও ভাষণ দেবেন। এর পর, তিনি উত্তরাখন্ড সফরে গিয়ে ঋষিকেশ – এর স্বামী দয়ানন্দ সরস্বতী আশ্রমটি পরিদর্শন করবেন। /
দিল্লি উচ্চ আদালত গঠনের ৫০ বর্ষ পূর্তি অনুষ্ঠানেযোগ দিলেন প্রধানমন্ত্রী

দিল্লি উচ্চ আদালত প্রতিষ্ঠার ৫০তম বর্ষ উদযাপনের অঙ্গ হিসেবে আয়োজিত একঅনুষ্ঠানে আজ যোগ দেন প্রধানমন্ত্রী শ্রী নরেন্দ্র মোদী । গত পাঁচ দশকের সময়কালে এই উচ্চ আদালতের সঙ্গে যুক্তবিশিষ্ট ব্যক্তিদের অবদানের কথা শ্রদ্ধার সঙ্গে স্মরণ করেন তিনি। এই প্রসঙ্গেবক্তব্য রাখতে গিয়ে প্রধানমন্ত্রী বলেন, ভারতের সংবিধান অনুসরণ করে সংশ্লিষ্টসকলেরই উচিৎ তাঁদের নিজ নিজ দায়িত্ব সঠিকভাবে পালন করা। প্রধানমন্ত্রী বলেন, ৩১ অক্টোবর দিনটি সর্দার বল্লভভাই প্যাটেলেরওজন্মবার্ষিকী। তিনি ছিলেন একজন আইনজীবী, কিন্তু সারা জীবনই তিনি অতিবাহিত করেছেনজাতির সেবায়। সর্বভারতীয় অসামরিক সেবা অর্থাৎ সিভিল সার্ভিস-এর জন্ম দেওয়ার মূলেওছিলেন তাঁর অবদান ও অনুপ্রেরণা। বিকল্প উপায়ে বিরোধ নিষ্পত্তির বিষয়টিকে আরও শক্তিশালী করে তোলার জন্য আইনিপেশার সঙ্গে যুক্ত সকলেরই ভুয়সী প্রশংসা করেন শ্রী নরেন্দ্র মোদী। বিচার বিভাগেরসামনে উদ্ভূত বিভিন্ন চ্যালেঞ্জের মোকাবিলায় ভবিষ্যতের জন্য একটি নির্দিষ্টরূপরেখা গড়ে তোলার আহ্বান জানান তিনি।
সৌদি আরব সফরে রওনা হওয়ার আগে প্রধানমন্ত্রীর বিবৃতি

আমি মঙ্গলবার থেকে সরকারিভাবে সৌদি আরব সফর করছি। সৌদি আরবের রাজা সলমন বিন আব্দুল আজিজ আল-সৌদ-এর আমন্ত্রণে সে দেশের রিয়াধে আয়োজিত ‘ফিউচার ইনভেস্টমেন্ট ইনিশিয়েটিভ ফোরাম’-এ যোগ দিতে এই সফর। রিয়াধ সফরের সময় আমি সৌদি আরবের রাজার সঙ্গে দ্বিপাক্ষিক বৈঠক করব। একইসঙ্গে, আমি সে দেশের যুবরাজ মহম্মদ বিন সলমন-এর সঙ্গে আঞ্চলিক এবং আন্তর্জাতিক বিভিন্ন বিষয় নিয়ে দ্বিপাক্ষিক বৈঠক করব। ভারত এবং সৌদি আরবের মধ্যে দীর্ঘদিনের বন্ধুত্বপূর্ণ সম্পর্ক রয়েছে। ভারতের প্রয়োজনীয় শক্তি বৃদ্ধিতে সৌদি আরব এক অন্যতম বিশ্বস্ত দেশ। সৌদি আরবের যুবরাজ এ বছরের ফেব্রুয়ারিতে ভারত সফরের সময় এ দেশের প্রয়োজনে ১০০ বিলিয়ন মার্কিন ডলার বিনিয়োগ করবেন বলে আশ্বস্ত করেছিলেন। সৌদি আরবের সঙ্গে দ্বিপাক্ষিক সহযোগিতার গুরুত্বপূর্ণ দিকগুলি হল – বাণিজ্য, প্রতিরক্ষা, নিরাপত্তা, সংস্কৃতি, শিক্ষা, মানুষের সঙ্গে মানুষের সম্পর্ক। আগামীদিনে সৌদি আরবের মধ্যে কৌশলগত অংশীদারিত্ব বাড়িয়ে তুলে এক নতুন মাত্রায় পৌঁছে দেওয়ার লক্ষ্যে কৌশলগত অংশীদারিত্ব পর্ষদ গঠনের জন্য চুক্তি স্বাক্ষরিত করা হবে এই সফরে। ‘ফিউচার ইনভেস্টমেন্ট ইনিশিয়েটিভ ফোরাম’-এ অংশ নেওয়ার জন্য আমি অপেক্ষা করে রয়েছি। সেখানে আমি দ্রুত উন্নয়নশীল দেশ হিসেবে ২০২৪-এর মধ্যে ৫ কোটি মার্কিন ডলারের অর্থনীতিতে পৌঁছনোর লক্ষ্যে বিশ্ব বিনিয়োগকারীদের জন্য ভারতে বৃদ্ধিশীল বাণিজ্য ও বিনিয়োগের সুযোগ নিয়ে বক্তব্য রাখব। /
প্রধানমন্ত্রী শ্রী নরেন্দ্র মোদি  চান্দ্র বৎসর উদযাপন উপলক্ষে চিন, কোরিয়া, মঙ্গোলিয়া এবং ভিয়েতনামের জনগণকে শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদি নতুন চান্দ্র বৎসর উদযাপন উপলক্ষে চিন,কোরিয়া, মঙ্গোলিয়া এবং ভিয়েতনামের জনগণকে শুভেচ্ছা জানিয়েছেন। সোমবার ট্যুইট বার্তায় প্রধানমন্ত্রী বলেছেন, “সারা বিশ্বের চিনা বন্ধুদের জানাই শুভ নববর্ষের আনন্দ ও শুভেচ্ছা। বাঁনরের বৎসর আপনাদের জীবনে নিয়ে আসুক আনন্দ ও সমৃদ্ধি। প্রিয় কোরিয়ান বন্ধুরা, আপনাদের সবাইকে জানাই‘সিওলাল’ শুভেচ্ছা। সামনের বছরটি হয়ে উঠুক মহান। মঙ্গোলিয়ার অপূর্ব জনগণের প্রতি জানাই আনন্দময় ‘সাগান সার’। আনন্দ,সুস্বাস্থ্য এবং সমৃদ্ধিতে পরিপূর্ণ বৎসরের জন্য প্রার্থনা করি। ভিয়েৎনামের জনগণকে জানাই‘তেত’ শুভেচ্ছা। এই বছর আনন্দ ও সমৃদ্ধিতে পরিপূর্ণ হউক”।
কর্ণাটক, কেরল, মধ্যপ্রদেশ, ছত্তিশগড় পাঞ্জাব এবংহরিয়ানার রাজ্য প্রতিষ্ঠা দিবসে প্রধানমন্ত্রীর অভিনন্দন

কর্ণাটক, কেরল, মধ্যপ্রদেশ, ছত্তিশগড়, পাঞ্জাব এবংহরিয়ানার রাজ্য প্রতিষ্ঠা দিবসে ঐ রাজ্যগুলির অধিবাসীদের শুভেচ্ছা ও অভিনন্দনজানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “উন্নয়নের লক্ষ্যে একের পরএক নতুন নতুন কীর্তি স্থাপন করে চলেছে মধ্যপ্রদেশ। এই রাজ্যের প্রতিষ্ঠা দিবসেরাজ্যবাসীকে জানাই বিশেষ অভিনন্দন। ছত্তিশগড় হল প্রাকৃতিকসৌন্দর্যে ভরপুর একটি রাজ্য । তার প্রতিষ্ঠাদিবসে রাজ্যবাসীকে জানাই আমার আন্তরিক অভিনন্দন। প্রগতির নিত্য নতুনদৃষ্টান্ত স্থাপন করে চলেছে হরিয়ানা। এই রাজ্যের সুবর্ণ জয়ন্তী প্রতিষ্ঠা দিবসেরাজ্যবাসীকে জানাই আমার শুভ কামনা। অনুরূপভাবে, কর্ণাটক, কেরল ওপাঞ্জাবের অধিবাসীদেরও রাজ্য প্রতিষ্ঠা দিবস উপলক্ষে শুভেচ্ছা ও অভিনন্দনজানিয়েছেন প্রধানমন্ত্রী”। …
নাজাফগড়ে ১০০ শয্যার হাসপাতাল নির্মাণে কেন্দ্রীয় মন্ত্রিসভার সায়

নতুন দিল্লির নাজাফগড়ে ৯৫ কোটি টাকা ব্যয় করে একটি ১০০ শয্যার হাসপাতাল নির্মাণের প্রস্তাব অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকে এই প্রস্তাব মঞ্জুর করে জানানো হয় যে নাজাফগড় এলাকার ৭৩টি গ্রামের ১৩ লক্ষ ৬৫ হাজার মানুষের কল্যাণে সেখানকার গ্রামীণ স্বাস্হ্যকেন্দ্রের জমিতে ২ বছরের মধ্যে এই হাসপাতালের নির্মাণ কাজ শেষ করা হবে। হাসপাতালটি চালু হলে মহিলা ও শিশু সহ স্হানীয় মানুষের স্বাস্হ্য পরিষেবার বহুদিনের অভাব পূরণ হবে। হাসপাতালে মেডিসিন, স্ত্রীরোগ, শিশুরোগ ও শল্য চিকিৎসার চারটি পূর্ণ বিভাগ থাকবে। এছাড়া ব্লাডব্যাঙ্ক, রোগনির্ণয় ব্যবস্হা, জেনারেল মেডিসিনের বর্হিবিভাগ, শল্য বিভাগ, দন্ত চিকিৎসা, ইএনটি, চোখ, অডিওমেট্রি এবং শিশুরোগ বিভাগে চিকিৎসার জন্য ৩০ জন ডাক্তার ও ৪০ জন নার্সকে নিয়োগ করা হবে। আরও ৫০ জন স্বাস্হ্যকর্মীকেও নিয়োগ করা হবে। আগামী ২০২০-র মে মাসের মধ্যে হাসপাতালের প্রতিটি বিভাগ চালু করা যাবে বলে আশা করা হচ্ছে।
কেন্দ্রীয় সরকারের কর্মচারী এবং পেনশন প্রাপকদের জন্য 
মহার্ঘভাতা এবং মহার্ঘ ত্রাণের অতিরিক্ত কিস্তি

কেন্দ্রীয়সরকারি কর্মচারীরা আরও এককিস্তি মহার্ঘভাতা পাচ্ছেন।পয়লা জুলাই, ২০১৫থেকে কেন্দ্রীয় সরকারেরকর্মচারী এবং পেনশন প্রাপকদেরমহার্ঘভাতা এবং মহার্ঘত্রাণেরঅতিরিক্ত কিস্তি প্রদাণেরবিষয়টি প্রধানমন্ত্রী শ্রীনরেন্দ্র মোদীর সভাপতিত্বেকেন্দ্রীয় মন্ত্রিসভা আজঅনুমোদন করেছে। বর্তমানে, কেন্দ্রীয়সরকারের কর্মচারীরা মূল বেতনের১১৩ শতাংশ মহার্ঘভাতা হিসেবেপেয়ে থাকেন। মন্ত্রিসভায়অনুমোদনের ফলে এই ভাতায় আরও৬ শতাংশ বৃদ্ধি ঘটল। এর ফলে, উপকৃতহবেন ৫০ লক্ষ সরকারি কর্মচারীএবং ৫৬ লক্ষ পেনশনভোগী। মহার্ঘভাতাএবং মহার্ঘত্রাণ বৃদ্ধির ফলে২০১৫-১৬অর্থবর্ষে রাজস্বে যথাক্রমেবছরে ৬৬৫৫.১৪কোটি টাকা এবং ৪৪৩৬.৭৬কোটি টাকার বোঝা বাড়বে। /
মস্কোতে ইসরো’র কারিগরি যোগাযোগ ইউনিট স্থাপনে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ রাশিয়ার মস্কোতে ভারতীয় মহাকাশ গবেষণা সংস্থা ইসরো’র একটি কারিগরি যোগাযোগ ইউনিট স্থাপনের প্রস্তাব মঞ্জুর করেছে। মস্কোয় ইসরো’র এই যোগাযোগ ইউনিটে বার্ষিক বেতন, কার্যালয়ে কাজকর্ম পরিচালনা, ভাড়া, কর প্রভৃতি খাতে খরচ ধরা হয়েছে ১ কোটি ৫০ লক্ষ টাকা। ইসরো’র এই কারিগরি ইউনিট স্থাপনের ফলে রাশিয়া ও প্রতিবেশী দেশগুলির মহাকাশ সংস্থা ও শিল্প সংস্থার সঙ্গে পারস্পরিক সঙ্গতি বজায় রেখে সহযোগিতামূলক কর্মসূচি গ্রহণ সহজ হয়ে উঠবে। গগণযান কর্মসূচির জন্য ইসরো’র বেশ কিছু গুরুত্বপূর্ণ প্রযুক্তির আরও উন্নতিসাধন প্রয়োজন। মহাকাশে নভঃচারীদের জীবনধারণের ক্ষেত্রে এ ধরণের প্রযুক্তির প্রয়োজনীয়তা রয়েছে। ২০২২ – এর ১৫ই আগস্ট মনুষ্যবাহিত গগণযান কর্মসূচির বাস্তবায়নের বিষয়টিকে বিবেচনায় রেখে মহাকাশে প্রযুক্তিগত দক্ষতার যথেষ্ট প্রমাণ রেখেছে এমন আন্তর্জাতিক মহাকাশ এজেন্সিগুলির কাছ থেকে কারিগরি সহায়তা নেওয়া নিঃসন্দেহে বিচক্ষণতার পরিচয়। মহাকাশ অভিযানের ক্ষেত্রে অন্যতম অগ্রণী দেশ হিসাবে রাশিয়ার সঙ্গে ইসরো’র সহযোগিতার পরিকল্পনা নেওয়া হয়। এই সহযোগিতার অঙ্গ হিসাবেই মস্কোতে কারিগরি যোগাযোগ ইউনিট স্থাপন করার পরিকল্পনা নেওয়া হয়েছে। ইসরো’র বিজ্ঞানী ও ইঞ্জিনিয়াররা মস্কোর কারিগরি ইউনিটটি পরিচালনা করবেন। এজন্য বিজ্ঞানী ও ইঞ্জিনিয়ারদের সেখানে ডেপুটেশনের ভিত্তিতে পাঠানো হবে। প্রস্তাব অনুমোদনের দিন থেকে ছয় মাসের মধ্যে কারিগরি ইউনিট গড়ে তোলার কাজ শেষ করা হবে। ইসরো’র এই ইউনিটের আধিকারিকরা মহাকাশ গবেষণা ও প্রযুক্তিগত ক্ষেত্রে অগ্রগতি সম্পর্কিত বিভিন্ন কারিগরি তথ্য প্রদান করবে। এছাড়াও, মহাকাশ প্রযুক্তি ক্ষেত্রে ভারত ও রাশিয়ার মধ্যে চলতি দ্বিপাক্ষিক সহযোগিতামূলক কর্মসূচিগুলিকে আরও এগিয়ে নিয়ে যেতে এই আধিকারিকরা কাজ করবেন। উল্লেখ করা যেতে পারে, ইসরো ইতিমধ্যেই মার্কিন যুক্তরাষ্ট্রের ওয়াশিংটনে ও ফ্রান্সের প্যারিসে কারিগরি সহায়তা ইউনিট স্থাপন করেছে। উদ্দেশ্য, সংশ্লিষ্ট দেশগুলির বিভিন্ন সরকারি মহাকাশ সংস্থার সঙ্গে সমন্বয়মূলক সহযোগিতা গড়ে তোলা।
নিতি আয়োগের সি ই ও-কে দূরসঞ্চার আয়োগের আংশিক সময়কালের সদস্য হিসেবে মনোনয়ন

নিতি আয়োগের মুখ্য কার্যনির্বাহী আধিকারিককে (সি ই ও) দূরসঞ্চার আয়োগের একজন আংশিক সময়কালের সদস্য হিসেবে মনোনয়নের বিষয়টি অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে আজ অনুষ্ঠিত হয় কেন্দ্রীয় মন্ত্রিসভার বৈঠকটি। তদানীন্তন যোজনা কমিশনের সচিব প্রতিনিধিত্ব করতেন দূরসঞ্চার আয়োগের আংশিক সময়কালের সদস্য হিসেবে। বর্তমানে যোজনা কমিশনের অস্তিত্ব না থাকায় সচিব পদটিও তুলে দেওয়া হয়েছে। এই কারণে এখন থেকে নিতি আয়োগের পক্ষে মুখ্য কার্যনির্বাহী আধিকারিকই আংশিক সময়কালের সদস্য হিসেবে প্রতিনিধিত্ব করবেন দূরসঞ্চার আয়োগের বৈঠকে।
অন্যান্য অনগ্রসর শ্রেণীর অন্তর্গত শ্রেণী-বিভাগের বিষয় খতিয়ে দেখার জন্যগঠিত কমিশনের মেয়াদ বৃদ্ধিতে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকেআজ অন্যান্য অনগ্রসর শ্রেণীর অন্তর্গত শ্রেণী-বিভাগের বিষয়টি খতিয়ে দেখার জন্যগঠিত কমিশনের মেয়াদ আরও ১২ সপ্তাহ সম্প্রসারণের, অর্থাৎ ২০১৮-র ২ এপ্রিল পর্যন্ত বাড়িয়েদেওয়ার প্রস্তাব মঞ্জুর করেছে। এই মেয়াদ সম্প্রসারণের ফলে কমিশনের পক্ষে অন্যান্য অনগ্রসরশ্রেণীর অন্তর্গত শ্রেণী-বিভাগের বিষয়টিতে স্বার্থ-সংশ্লিষ্ট নানা পক্ষের সঙ্গেআলোচনার পর পূর্ণাঙ্গ প্রতিবেদন পেশ করা সম্ভব হবে। ভারতীয় সংবিধানের ৩৪০ নম্বর অনুচ্ছেদ অনুযায়ী, রাষ্ট্রপতি অনুমোদনক্রমে২০১৭-র ২ অক্টোবর এই কমিশন গঠিত হয়েছিল, আর এর অধ্যক্ষ দায়িত্বগ্রহণের ১২ সপ্তাহেরমধ্যে কমিশন তার প্রতিবেদন পেশ করবে বলে নির্ধারিত ছিল। অবসরপ্রাপ্ত বিচারপতি শ্রীমতী জি রোহিনীর নেতৃত্বে এই কমিশন গত ১১অক্টোবর, ২০১৭ তারিখে কাজ শুরু করে, আর এ পর্যন্ত অনগ্রসর শ্রেণীর জন্য সংরক্ষণথাকা সব রাজ্য/কেন্দ্রশাসিত অঞ্চল এবং রাজ্যের অনুন্নত শ্রেণী কমিশনগুলির সঙ্গেআলাপ-আলোচনা সারে। কমিশন, গত ৩ বছরে বিভিন্ন উচ্চশিক্ষা সংক্রান্ত পাঠক্রমেঅনগ্রসর শ্রেণীর ভর্তির সংক্রান্ত তথ্যাদি ১৯৭টি উচ্চশিক্ষা প্রতিষ্ঠানের কাছ থেকেচেয়েছে এবং একইভাবে সরকারি দপ্তর, রাষ্ট্রায়ত্ত ব্যাঙ্ক ও আর্থিক প্রতিষ্ঠানগুলিএবং কেন্দ্রীয় সরকারি রাষ্ট্রায়ত্ত উদ্যোগগুলিতে অন্যান্য অনগ্রসর শ্রেণীভুক্তদেরচাকরির ক্ষেত্রে গত ৩ বছরের তথ্যাদিও চেয়ে পাঠিয়েছে। এইসব তথ্যাদি বিশ্লেষণ ও পূর্ণাঙ্গ প্রতিবেদনের জন্যই কমিশন আরও ১২সপ্তাহ মেয়াদ সম্প্রসারণের অনুমতি প্রার্থনা করে।
প্রধানমন্ত্রীরকাছে “পরিবহণ ও যোগাযোগ” সম্পর্কে রূপান্তরমুখী চিন্তাভাবনা পেশ করলেন কেন্দ্রীয়সচিবদের একটি দল

সরকারিপ্রশাসনের বিভিন্ন ক্ষেত্রে রূপান্তরমুখী পরিবর্তন সম্পর্কে কেন্দ্রীয় সচিবদেরএকটি দল তাঁদের চিন্তাভাবনা মঙ্গলবার উপস্থাপিত করেন প্রধানমন্ত্রী শ্রী নরেন্দ্রমোদীর কাছে। প্রধানমন্ত্রীর আহ্বানে সাড়া দিয়ে এটি ছিল তাঁদের দ্বিতীয় দফারউপস্থাপনা। কেন্দ্রীয়সচিবরা মঙ্গলবার যে খসড়া তথা রূপরেখাটি শ্রী মোদীর কাছে উপস্থাপন করেন, তাতে“পরিবহণ ও যোগাযোগ” ব্যবস্থাকে কিভাবে আমূল পরিবর্তনের মাধ্যমে রূপান্তরমুখী করেতোলা যায় সে সম্পর্কে তাঁদের চিন্তাভাবনা ও পরামর্শ পেশ করেছেন। প্রধানমন্ত্রীরসঙ্গে সচিবদের এই আলোচনা ও মতবিনিময়কালে উপস্থিত ছিলেন বিভিন্ন দপ্তরের কেন্দ্রীয়মন্ত্রী এবং নিতি আয়োগের পদস্থ আধিকারিকরা। প্রসঙ্গতউল্লেখ্য, কেন্দ্রীয় সচিবরা তাঁদের চিন্তাভাবনার প্রথম খসড়াটি প্রধানমন্ত্রীর কাছেপেশ করেছিলেন গত বছর জানুয়ারি মাসে।
বিওআরএল সংস্থাটিতে ভারত পেট্রোলিয়াম কর্পোরেশন লিমিটেডের বিনিয়োগ বৃদ্ধির প্রস্তাবে কেন্দ্রীয় মন্ত্রিসভার অনুমোদন

ভারত-ওমান রিফাইনারিজ লিমিটেড (বিওআরএল) সংস্থাটিতে ভারত পেট্রোলিয়াম কর্পোরেশন লিমিটেড (বিপিসিএল)-এর বিনিয়োগবৃদ্ধির প্রস্তাব অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে বুধবার এই বৈঠক অনুষ্ঠিত হয়। সর্বোচ্চ ৩ হাজার কোটি টাকা পর্যন্ত বিনিয়োগ বৃদ্ধির অনুমোদন দেওয়া হয়েছে বিপিসিএল-কে। বিনিয়োগের পরিমাণ বৃদ্ধির ফলে বাণিজ্যিক প্রতিকূলতা কাটিয়ে ওঠা সম্ভব হবে বিওআরএল-এর পক্ষে। প্রসঙ্গত উল্লেখ্য, কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের নিয়ন্ত্রণাধীন বিপিসিএল ওমান অয়েল কোম্পানি লিমিটেড (ওওসিএল)-এর সঙ্গে যৌথ উদ্যোগে এই বিওআরএল সংস্থাটিকে গড়ে তুলেছে। যৌথ উদ্যোগে গঠিত এই সংস্থাটি ২০১১-র জুন মাসে তেল শোধনের কাজ শুরু করে মধ্যপ্রদেশের বিনা-য়। এই প্রকল্প স্থাপনের জন্য খরচ হয় ১২,৭৫৪ কোটি টাকার মতো। এই শোধনাগারটি বর্তমানে তার সংস্থাপিত ক্ষমতার ১০০ শতাংশেরই সদ্ব্যবহার সম্ভব করে তুলেছে।
ভারতের পরিযায়ী প্রজাতি নিয়ে সিওপি কনভেনশনে নেতৃত্ব দেওয়ার আবহে প্রধানমন্ত্রীর জনগণের কাছ থেকে পরামর্শর আহ্বান

‘মন কি বাত ২.০’-র নবম পর্বে প্রধানমন্ত্রী শ্রী নরেন্দ্র মোদী বলেছেন, আমাদের দেশের এক মহান ঐতিহ্য রয়েছে। পূর্বপুরুষদের কাছ থেকে যে শিক্ষা আমরা উত্তরাধিকার সূত্রে পেয়েছি, সর্বজীবের প্রতি দয়া, প্রকৃতির প্রতি অপার প্রেম তারই অঙ্গ বিশেষ — আমাদের সাংস্কৃতিক পরম্পরা। পরিযায়ী প্রজাতিদের স্থিতিশীল বাসস্থান গড়ে তোলার জন্য ভারতের উদ্যোগকে সম্প্রতি সিওপি-১৩ কনভেনশনে প্রশংসা করার বিষয়টি প্রধানমন্ত্রী তাঁর বক্তব্যে উল্লেখ করেন। তিনি বলেন, “আমাদের দেশ সারা বছরই বেশ কয়েকটি পরিযায়ী প্রজাতির আশ্রয় হয়ে ওঠে। ৫০০-রও বেশি আলাদা আলাদা প্রজাতির পাখি আলাদা আলাদা এলাকা থেকে এসে উপস্থিত হয়”। তিনি বলেন, আগামী তিন বছর পরিযায়ী প্রজাতির উপর সিওপি কনভেনশনে ভারত নেতৃত্ব দেবে। এই আবহে তিনি জনগণকে এবিষয়ে তাঁদের সুচিন্তিত পরামর্শের আহ্বান জানান। এই প্রসঙ্গে তিনি মেঘালয়ের একটি বিরল প্রজাতির মাছের কথা উল্লেখ করেন। শ্রী মোদী বলেন, “আমাদের আশপাশে এমন অনেক আশ্চর্য জিনিস আছে যা এখনও অনাবিষ্কৃত রয়েছে। এই সব আশ্চর্য জিনিস খোঁজ করার জন্য অনুসন্ধান জরুরি”। প্রধানমন্ত্রী খ্যাতনামা তামিল মহিলা কবি অব্ব্যয়ারের–র উদ্ধৃতি দিয়ে বলেন, “কাট্রাঠু কায়মান আলেভু কাল্লাঠাঠু উল্গালাভু” অর্থাৎ আমরা যা জানি সেটা মাত্র এক মুঠো বালির সমান আর আমরা যা জানিনা, সেটা প্রায় পুরো ব্রহ্মাণ্ডের সমান। তিনি বলেন, আমাদের দেশের বৈচিত্র্য সম্পর্কেও একথা বলা যায়। আমরা যা জানি তা নেহাতই নগণ্য। তিনি বিশ্বমানবতার জন্য আমাদের জীব বৈচিত্র্যর অপূর্ব ভাণ্ডারটি খুঁজে বের করে সেটিকে সাজিয়ে সংরক্ষণ করবার আহ্বান জানান। ebruary..
প্রধানমন্ত্রীফিফা অনুর্ধ্ব-১৭ বিশ্বকাপে অংশগ্রহণকারী সমস্ত দলের সদস্যদের শুভেচ্ছা ও স্বাগতজানিয়েছেন

প্রধানমন্ত্রীফিফা অনুর্ধ্ব-১৭ ফুটবল বিশ্বকাপেঅংশগ্রহণকারী সমস্ত দলের সদস্যদের শুভেচ্ছা ওস্বাগত জানিয়েছেন। প্রধানমন্ত্রীবলেছেন – “ফিফা অনুর্ধ্ব-১৭ ফুটবল বিশ্বকাপে অংশগ্রহণকারী সমস্ত দলের সদস্যদেরশুভেচ্ছা এবং আন্তরিকভাবে স্বাগত জানাই। আমি নিশ্চিত যে, ফিফা অনুর্ধ্ব-১৭বিশ্বকাপ ফুটবলপ্রেমীদের জন্য আকর্ষণীয় হয়ে উঠবে।” /
প্রধানমন্ত্রী আগামীকাল পশ্চিমবঙ্গের জলপাইগুড়ি জেলায় ১৯৩৮ কোটি টাকা ব্যয়ে একটি জাতীয় সড়ক প্রকল্পের ভিত্তিপ্রস্তর স্হাপন করবেন

প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গের জলপাইগুড়িতে ৩১-ডি জাতীয় সড়কের ফালাকাটা থেকে সালসালাবাড়ি পর্যন্ত অংশের চার লেনের কাজের ভিত্তিপ্রস্তর স্হাপন করবেন। ৪১.৭ কিলোমিটার দীর্ঘ জাতীয় সড়কের নির্ধারিত ঐ অংশে, চার লেনের এই প্রকল্পের জন্য ১৯৩৮ কোটি টাকা ব্যয় ধরা হয়েছে। এটির কাজ সম্পূর্ণ হলে সালসালাবাড়ি এবং আলিপুরদুয়ার থেকে শিলিগুড়ির দূরত্ব প্রায় ৫০ কিলোমিটার কমে যাবে। এরফলে এই অঞ্চলের উৎপাদিত চা এবং অন্যান্য কৃষিপণ্য আরও ভালোভাবে পরিবহণ ও বাজারজাত করা সম্ভব হবে। একইসঙ্গে ঐ অঞ্চলে পর্যটনেরও বিকাশ ঘটবে। এর ফলে রাজ্যের আর্থ-সামাজিক উন্নয়ন ত্বরান্বিত হবে এবং স্হানীয় মানুষের জন্য কর্মসংস্হানের সুযোগ তৈরি হবে। জাতীয় সড়কের এই অংশটিতে তিনটি রেলের ওভারব্রীজ, দুটি ফ্লাইওভার, তিনটি আন্ডারপাস, আটটি বড় সেতু এবং ১৭টি ছোট সেতু থাকবে। /…